pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาล เผยนายกฯ เสียใจต่อครอบครัวเจ้าหน้าที่ตำรวจคลุ้มคลั่งที่เสียชีวิต ไม่อยากให้เกิดการสูญเสีย ได้สั่งการ ผบ.ตร. ดูแลสถานการณ์อย่างใกล้ชิดต่อเนื่องตั้งแต่ต้น
วันพฤหัสบดีที่ 16 มีนาคม 2566
16/03/2566
​โฆษกรัฐบาล เผยนายกฯ เสียใจต่อครอบครัวเจ้าหน้าที่ตํารวจคลุ้มคลั่งที่เสียชีวิต ไม่อยากให้เกิดการสูญเสีย ได้สั่งการ ผบ.ตร. ดูแลสถานการณ์อย่างใกล้ชิดต่อเนื่องตั้งแต่ต้น
รวมทั้งให้ช่วยเหลือ เยียวยาประชาชนในพื้นที่ พร้อมย้ําให้ทุกหน่วยดูแลเจ้าหน้าที่ในสังกัดไม่ให้เกิดเหตุการณ์ซ้ํา
วันนี้ (16 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้ผู้บัญชาการตํารวจแห่งชาติ (ผบ.ตร.) ดูแลสถานการณ์ รวมทั้งสั่งการให้หน่วยงานที่เกี่ยวข้องทุกคน ติดตามประเมินสถานการณ์ และดูแลเจ้าหน้าที่ในสังกัด ไม่ให้ก่อเหตุลักษณะเดียวกันนี้อีก
โฆษกประจําสํานักนายกรัฐมนตรีเปิดเผยว่า ต่อกรณีเจ้าหน้าที่ตํารวจยศพันตํารวจโทสังกัดตํารวจสันติบาลเกิดอาการคลุ่มคลั่ง ใช้อาวุธปืนกราดยิงบริเวณพื้นที่สายไหม ทําให้ประชาชนในพื้นที่ตกใจกลัว และมีการใช้แก๊สน้ําตา ซึ่งจากการประเมินพบว่า มีประชาชนได้รับผลกระทบกว่า 20 ครัวเรือน ซึ่งบุคคลดังกล่าวถูกจับกุมตัว และเสียชีวิตในเวลาต่อมา นั้น
“นายกรัฐมนตรีไม่ต้องการให้เกิดการสูญเสียจากเหตุการณ์ดังกล่าว แสดงความเสียใจต่อครอบครัวเจ้าหน้าที่ตํารวจที่เสียชีวิต สั่งการอย่างต่อเนื่องตั้งแต่เกิดเหตุการณ์ ให้ ผบ.ตร. ประเมินสถานการณ์ และดําเนินการให้เรียบร้อย รัดกุม พิจารณาไม่ให้เกิดผลกระทบถึงชีวิต และทรัพย์สินของประชาชนในพื้นที่ ทั้งนี้ หากเกิดความเสียหายแก่สุขภาพ ทรัพย์สิน บ้านเรือนของพี่น้องประชาชน ให้ทางสํานักงานตํารวจแห่งชาติรับผิดชอบดูแลเยียวยาให้พี่น้องประชาชนในพื้นที่ด้วย โดยนายกรัฐมนตรีห่วงใยถึงการเกิดเหตุการณ์ลักษณะนี้ สั่งการให้ทุกหน่วยงานโดยเฉพาะทหาร ตํารวจ ให้การดูแลสุขภาพกายและใจของเจ้าหน้าที่ใต้บังคับบัญชาและรายงานตามลําดับชั้นเพื่อป้องกันไม่ให้เกิดเหตุการณ์ขึ้นอีก” นายอนุชา ฯ กล่าว
รัฐบาลไทย-ข่าวทำเนียบรัฐบาล-ปลัดดีอีเอส เปิดงาน UK – Southeast Asia Tech Week 2023 เพื่อส่งเสริมเทคโนโลยีดิจิทัลระหว่างกัน
วันพฤหัสบดีที่ 16 มีนาคม 2566
ปลัดดีอีเอส เปิดงาน UK – Southeast Asia Tech Week 2023 เพื่อส่งเสริมเทคโนโลยีดิจิทัลระหว่างกัน
ปลัดดีอีเอส เปิดงาน UK – Southeast Asia Tech Week 2023 เพื่อส่งเสริมเทคโนโลยีดิจิทัลระหว่างกัน
วันนี้ (16 มี.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดงาน UK – Southeast Asia Tech Week 2023 เพื่อส่งเสริมการดําเนินธุรกิจระหว่างภาคเอกชนด้านเทคโนโลยีสารสนเทศและเทคโนโลยีดิจิทัลของสหราชอาณาจักรและไทย ซึ่งจัดโดยสถานเอกอัครราชทูตสหราชอาณาจักรประจําประเทศไทย โดยดีอีเอส ได้เน้นย้ําความสัมพันธ์อันดีระหว่างไทยและสหราชอาณาจักร ผ่านการดําเนินกิจกรรมต่าง ๆ รวมถึงนโยบายด้านดิจิทัลที่สําคัญของไทย ได้แก่ การใช้ 5G การใช้ระบบคลาวด์ การพัฒนาเทคโนโลยีและนวัตกรรม การส่งเสริมทักษะดิจิทัล การพัฒนาเมืองอัจฉริยะ และการส่งเสริมการลงทุนในเขต EEC อีกด้วย
ทั้งนี้ ภายในงานให้มีจัดกิจกรรมต่าง ๆ มากมาย อาทิ การบรรยายพิเศษโดยผู้แทนจากสํานักงานส่งเสริมเศรษฐกิจดิจิทัล (depa) และสํานักงานคณะกรรมการส่งเสริมการลงทุน (BOI) รวมทั้งการเจรจาจับคู่ธุรกิจ ซึ่งมีบริษัทจากสหราชอาณาจักร เข้าร่วมกว่า 15 บริษัท ณ ศูนย์การประชุมแห่งชาติสิริกิติ์
______________________
รัฐบาลไทย-ข่าวทำเนียบรัฐบาล-รัฐบาลเดินหน้าเพิ่มประสิทธิภาพการจ่ายเบี้ยยังชีพผู้สูงอายุ
วันอังคารที่ 28 มีนาคม 2566
28/03/2566
รัฐบาลเดินหน้าเพิ่มประสิทธิภาพการจ่ายเบี้ยยังชีพผู้สูงอายุ
รัฐบาลเดินหน้าเพิ่มประสิทธิภาพการจ่ายเบี้ยยังชีพผู้สูงอายุ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 มีนาคม 2566 ว่า ครม.รับทราบแนวทางการเพิ่มประสิทธิภาพการจ่ายเบี้ยยังชีพผู้สูงอายุ สอดรับกับข้อห่วงใยของคณะกรรมการสิทธิมนุษยชนแห่งชาติ ซึ่งมีแนวทางการดําเนินการ ดังนี้
1.กรณีการย้ายภูมิลําเนาของผู้มีสิทธิรับเบี้ยยังชีพผู้สูงอายุ ให้ปรับปรุงหลักเกณฑ์เพื่ออํานวยความสะดวกให้แก่ผู้สูงอายุให้ได้รับสิทธิในเดือนถัดไปทันที เพื่อไม่ให้เสียสิทธิการรับเงิน และกรมการปกครองจัดทําระบบที่สามารถตรวจสอบการย้ายภูมิลําเนาของผู้สูงอายุได้ รวมทั้งให้กรมส่งเสริมการปกครองท้องถิ่นและกรมบัญชีกลางตรวจสอบข้อมูลและคํานวณงบประมาณที่จะเพิ่มขึ้นในแต่ละปี เพื่อส่งข้อมูลให้สํานักงบประมาณพิจารณาจัดสรรงบประมาณเพิ่มขึ้นได้อย่างถูกต้อง
2.การปรับอัตราการจ่ายเงินเบี้ยยังชีพผู้สูงอายุแบบขั้นบันได ให้ปรับอัตราการจ่ายเงินเบี้ยยังชีพผู้สูงอายุ ณ วันที่ผู้สูงอายุมีอายุครบในเดือนนั้นทันที ซึ่งปัจจุบันยังไม่มีการปรับเบี้ยยังชีพผู้สูงอายุระหว่างปีงบประมาณ ทําให้ผู้สูงอายุ ที่มีอายุครบ 70, 80 และ 90 ปีบริบูรณ์ขึ้นไป ได้รับเบี้ยยังชีพในอัตราเดิมตลอดปีงบประมาณ จึงทําให้ผู้สูงอายุกลุ่มดังกล่าวเสียสิทธิ
3.กรมส่งเสริมการปกครองท้องถิ่นพิจารณาปรับปรุงแก้ไขระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 และที่แก้ไขเพิ่มเติม และหลักเกณฑ์แนวทางการรับลงทะเบียนผู้มีสิทธิรับเงินเบี้ยยังชีพผู้สูงอายุของ อปท. พร้อมทั้งปรับปรุงระบบสารสนเทศการจัดการฐานข้อมูลเบี้ยยังชีพ เพื่อให้สามารถคํานวณการใช้จ่ายงบประมาณในการปรับอัตราการจ่ายเงินได้
4.คณะกรรมการผู้สูงอายุแห่งชาติ (กผส.) เร่งรัดการกําหนดคุณสมบัติของผู้มีสิทธิรับเงินเบี้ยยังชีพผู้สูงอายุและนําเข้าที่ประชุม กผส. และกรมส่งเสริมการปกครองท้องถิ่นนํามาพิจารณาเพื่อประกอบการแก้ไขระเบียบดังกล่าวด้วย
รัฐบาลไทย-ข่าวทำเนียบรัฐบาล-ครม.ไม่อุทธรณ์คัดค้าน! คำพิพากษาศาลปกครองกลาง “โครงการพัฒนาริมฝั่งแม่น้ำเจ้าพระยา” ให้รัฐบาลใหม่พิจารณา
วันอังคารที่ 28 มีนาคม 2566
28/03/2566
ครม.ไม่อุทธรณ์คัดค้าน! คําพิพากษาศาลปกครองกลาง “โครงการพัฒนาริมฝั่งแม่น้ําเจ้าพระยา” ให้รัฐบาลใหม่พิจารณา
ครม.ไม่อุทธรณ์คัดค้าน! คําพิพากษาศาลปกครองกลาง “โครงการพัฒนาริมฝั่งแม่น้ําเจ้าพระยา” ให้รัฐบาลใหม่พิจารณา
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 มีนาคม 2566 ว่า ครม.รับทราบคําพิพากษาของศาลปกครองกลาง ในการดําเนินโครงการพัฒนาริมฝั่งแม่น้ําเจ้าพระยา ที่มีวัตถุประสงค์เพื่อพัฒนาพื้นที่ริมแม่น้ําเจ้าพระยาทั้งสองฝั่ง ในลักษณะเป็นสะพานยกสูงเหนือระดับน้ําท่วมสูงสุด ซึ่งใช้เป็นเส้นทางสัญจรรองรับการเดินทางด้วยจักรยาน (Bike Lane) มี 12 แผนงาน อาทิ แผนงานทางเดินริมแม่น้ําเจ้าพระยา แผนงานปรับปรุงภูมิทัศน์เขื่อน แผนงานพัฒนาท่าเรือ โดยแบ่งการก่อสร้างออกเป็น 4 ช่วง ได้แก่ ช่วงที่ 1 (สะพานพระราม 7 - กรมชลประทาน) ช่วงที่ 2 (กรมชลประทาน-คลองรอบกรุง) ช่วงที่ 3 (สะพานพระราม 7 - คลองบางพลัด) และช่วงที่ 4 (คลองบางพลัด - คลองบางยี่ขัน) ระยะทางประมาณ 14 กิโลเมตร
ทั้งนี้ ครม.เห็นชอบไม่ยื่นอุทธรณ์คัดค้านคําพิพากษาศาลปกครองกลาง ตามความเห็นของสํานักงานคดีปกครอง สํานักงานอัยการสูงสุด ซึ่งศาลฯ พิพากษาให้รัฐบาลระงับการก่อสร้างโครงการพัฒนาริมฝั่งแม่น้ําเจ้าพระยาจนกว่าจะได้มีการดําเนินการ ดังนี้
1.จัดให้มีการรับฟังความคิดเห็นของประชาชน โดยระบุถึงผลกระทบที่อาจเกิดขึ้นแก่ประชาชน มีการประกาศเผยแพร่ข้อมูลโครงการ และสรุปผลการรับฟังความคิดเห็นให้ประชาชนทราบภายใน 15 วัน นับแต่วันที่เสร็จสิ้นการรับฟังความคิดเห็น
2.จัดทํารายงานการวิเคราะห์ผลกระทบสิ่งแวดล้อมหรือรายงานการประเมินผลกระทบสิ่งแวดล้อมโครงการดังกล่าวตามที่กฎหมายบัญญัติไว้โดยครบถ้วน
3.แก้ไขเพิ่มเติมกฎกระทรวง ฉบับที่ 63 พ.ศ.2537 ออกตามความในพระราชบัญญัติการเดินเรือในน่านน้ําไทย พ.ศ.2456 เพื่อให้เจ้าท่ามีอํานาจอนุญาตและได้อนุญาตให้ก่อสร้างสิ่งล่วงล้ําลําแม่น้ําได้
4.ขออนุญาตต่ออธิบดีกรมศิลปากรเพื่อได้มีคําสั่งเป็นหนังสืออนุญาตให้ปลูกสร้างอาคารภายในบริเวณโบราณสถานตามกฎหมายที่เกี่ยวข้องในบริเวณที่โครงการพาดผ่าน
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาค สาขาพิษณุโลก คุมเข้มความปลอดภัยทางน้ำ สวมชูชีพทุกครั้งขณะโดยสารเรือ
วันอังคารที่ 28 มีนาคม 2566
สํานักงานเจ้าท่าภูมิภาค สาขาพิษณุโลก คุมเข้มความปลอดภัยทางน้ํา สวมชูชีพทุกครั้งขณะโดยสารเรือ
...
สํานักงานเจ้าท่าภูมิภาค สาขาพิษณุโลก คุมเข้มความปลอดภัยทางน้ํา สวมชูชีพทุกครั้งขณะโดยสารเรือ
จากนโยบายรัฐบาล และกระทรวงคมนาคม ได้มอบหมายให้กรมเจ้าท่า ควบคุม กํากับดูแลความปลอดภัยทางน้ําทั่วประเทศ
สํานักงานเจ้าท่าภูมิภาค สาขาพิษณุโลก จัดเจ้าหน้าที่กํากับดูแลความปลอดภัยในการเดินทางทางน้ํา​ โดยตรวจความพร้อมเรือ - แพ​โดยสาร เอกสารประจําเรือ ณ จุดจอดเรือ (ชั่วคราว) เขื่อนภูมิพล อําเภอสามเงา จังหวัดตาก มีเรือ - แพโดยสาร และจํานวนผู้โดยสารมาใช้บริการ ประกอบด้วย เรือโดยสาร จํานวน 1 ลํา ผู้โดยสาร จํานวน 21 คน แพโดยสาร จํานวน 10 แพ ผู้โดยสาร จํานวน 177 คน โดยเจ้าหน้าที่กรมเจ้าท่า ได้ช่วยอํานวยความสะดวกแก่ประชาชน พร้อมดูแลความปลอดภัยบริเวณท่าเทียบเรือ กําชับเจ้าของเรือ ผู้ควบคุมเรือ ตรวจสภาพอุปกรณ์ประจําเรือ แพชูชีพ พวงชูชีพ เสื้อชูชีพ ให้พร้อมใช้งานอยู่ตลอดเวลา และห้ามบรรทุกผู้โดยสารเกินกว่าที่ได้รับอนุญาต ปฏิบัติตามกฎหมายอย่างเคร่งครัด โดยขอให้ผู้ประกอบการและผู้ควบคุมเรือคอยติดตามข้อมูลข่าวสารสภาพอากาศ ข่าวพยากรณ์อากาศ ก่อนการเดินเรือทุกครั้ง หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัด รง. ลงพื้นที่ปทุมธานี ส่งกำลังใจแรงงานไทยไปทำงานญี่ปุ่น
วันอังคารที่ 28 มีนาคม 2566
ปลัด รง. ลงพื้นที่ปทุมธานี ส่งกําลังใจแรงงานไทยไปทํางานญี่ปุ่น
นายบุญชอบ สุทธมนัสวงษ์ ปลัดกระทรวงแรงงาน ลงพื้นที่ให้กําลังใจผู้เข้ารับการฝึกโครงการฝึกปฏิบัติงานทางเทคนิคสําหรับผู้ฝึกปฏิบัติงานทางเทคนิคไทยในญี่ปุ่น
รัฐบาลไทย-ข่าวทำเนียบรัฐบาล-ผตร.ภาสกร เปิดงานแสดงสินค้าเสมือนจริง พร้อมดันสมาชิก ACMECS จับมือสร้างเครือข่ายทางธุรกิจ
วันอังคารที่ 28 มีนาคม 2566
28/03/2566
ผตร.ภาสกร เปิดงานแสดงสินค้าเสมือนจริง พร้อมดันสมาชิก ACMECS จับมือสร้างเครือข่ายทางธุรกิจ
ผตร.ภาสกร เปิดงานแสดงสินค้าเสมือนจริง พร้อมดันสมาชิก ACMECS จับมือสร้างเครือข่ายทางธุรกิจ
วันนี้ (27 มีนาคม 2566) นายภาสกร ชัยรัตน์ ผู้ตรวจราชการกระทรวงอุตสาหกรรม เป็นประธานในพิธีเปิดงาน ACMECS ONLINE BUSINESS MATCHING ภายใต้กิจกรรมการจัดงานแสดงสินค้าเสมือนจริงและการเจรจาธุรกิจออนไลน์ (Hybrid/Online Virtual Exhibition and Online Business Matching) ประจําปีงบประมาณ พ.ศ. 2565 โดยมี นายซูกิขิ ทาคาฮิโระ (Mr. SUGIKI Takahiro) ผู้แทนจากสถานเอกอัครราชทูตญี่ปุ่นประจําประเทศไทย และนายจักก์ แสงชัย ผู้แทนจากกระทรวงการต่างประเทศ พร้อมด้วยข้าราชการ ผู้แทนจากสถาบันต่าง ๆ และผู้ประกอบการ เข้าร่วมด้วย ณ โรงแรมเรเนซองส์ กรุงเทพฯ ราชประสงค์
งาน ACMECS ONLINE BUSINESS MATCHING ภายใต้กิจกรรมการจัดงานแสดงสินค้าเสมือนจริงและการเจรจาธุรกิจออนไลน์ (Hybrid/Online Virtual Exhibition and Online Business Matching) ประจําปีงบประมาณ พ.ศ. 2565 จัดขึ้นเพื่อเป็นการส่งเสริมผู้ประกอบการ SMEs จากกลุ่มประเทศสมาชิก ACMECS ประกอบด้วย ราชอาณาจักรกัมพูชา สาธารณรัฐประชาธิปไตยประชาชนลาว สาธารณรัฐแห่งสหภาพเมียนมาร์ สาธารณรัฐสังคมนิยมเวียดนาม และราชอาณาจักรไทย ให้สามารถเข้าถึงเทคโนโลยีและนวัตกรรมที่ทันสมัย รวมทั้งเป็นการสร้างเครือข่ายความร่วมมือ โดยมุ่งเน้นไปที่อุตสาหกรรมศักยภาพในระดับอนุภูมิภาค ได้แก่ อุตสาหกรรมเกษตร/ เกษตรแปรรูป อุตสาหกรรมยานยนต์และชิ้นส่วนยานยนต์ อุตสาหกรรมพลาสติกและพลาสติกชีวภาพ และอุตสาหกรรมอิเล็กทรอนิกส์และเครื่องใช้ไฟฟ้า เพื่อสนับสนุนและเสริมสร้างศักยภาพให้แก่ผู้ประกอบการ ตลอดจนเพื่อสร้างโอกาสในการแลกเปลี่ยนนวัตกรรมและเทคโนโลยีระหว่างกลุ่มประเทศสมาชิก ACMECS โดยได้รับการสนับสนุนจากกองทุนเพื่อการพัฒนา ACMECS Development Fund (ACMDF) ของญี่ปุ่น
รัฐบาลไทย-ข่าวทำเนียบรัฐบาล-ลูกจ้างเฮ ! กฎหมายแรงงานใหม่ สนับสนุน Work From Anywhere ให้สิทธิลูกจ้างปฏิเสธการติดต่อนอกเวลางาน เริ่ม 18 เม.ย.2566
วันอังคารที่ 28 มีนาคม 2566
ลูกจ้างเฮ ! กฎหมายแรงงานใหม่ สนับสนุน Work From Anywhere ให้สิทธิลูกจ้างปฏิเสธการติดต่อนอกเวลางาน เริ่ม 18 เม.ย.2566
.....
พ.ร.บ.คุ้มครองแรงงาน (ฉบับที่ พ.ศ.2566 ปรับปรุงกฎหมายแรงงานเดิมให้เหมาะกับสภาพการณ์ปัจจุบัน เช่น เพิ่มมาตรา 23/1 ให้นายจ้างสามารถตกลงกับลูกจ้างเพื่อให้ลูกจ้างปฏิบัติงานนอกสถานประกอบการ นํางานไปทําที่บ้านหรือที่พักอาศัยของลูกจ้าง หรือทํางานผ่านการใช้เทคโนโลยีสารสนเทศในสถานที่ใด ๆ ได้ โดยในการตกลงอาจมีรายละเอียด เช่น ระยะเวลาเริ่มต้นและสิ้นสุดการตกลง การทํางานล่วงเวลา การลา ภาระในการจัดหาเครื่องมืออุปกรณ์ ค่าใช้จ่ายที่จําเป็นอันเนื่องจากการทํางาน ขอบเขตหน้าที่ของลูกจ้าง และการกํากับควบคุมของนายจ้าง
.
กฎหมายยังกําหนดว่า เมื่อสิ้นสุดเวลาทํางานปกติตามที่มีการตกลงกันแล้ว ลูกจ้างมีสิทธิปฏิเสธการติดต่อสื่อสารไม่ว่าทางใดกับนายจ้าง หัวหน้างาน ผู้ควบคุมงาน หรือ ผู้ตรวจงาน เว้นแต่ลูกจ้างได้ให้ความยินยอมโดยทําหนังสือไว้ล่วงหน้า และลูกจ้างยังคงอยู่ภายใต้การคุ้มครองของกฎหมายแรงงานต่าง ๆ เช่นเดียวกับลูกจ้างที่ทํางานในสถานประกอบการ
.
กฎหมายฉบับนี้ มีผลใช้บังคับวันที่ 18 เม.ย.66
อ่าน พ.ร.บ. ฉบับเต็ม คลิก >>https://ratchakitcha.soc.go.th/.../140A020N0000000005600.pdf
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส ร่วมประชุมคณะกรรมการกิจการไปรษณีย์ ครั้งที่ 1/2566
วันอังคารที่ 28 มีนาคม 2566
ดีอีเอส ร่วมประชุมคณะกรรมการกิจการไปรษณีย์ ครั้งที่ 1/2566
ดีอีเอส ร่วมประชุมคณะกรรมการกิจการไปรษณีย์ ครั้งที่ 1/2566
วันนี้(28มี.ค. 66)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมคณะกรรมการกิจการไปรษณีย์ครั้งที่1/2566โดยทีประชุมพิจารณาวาระสําคัญเรื่องรายงานผลการดําเนินงานของคณะอนุกรรมการกิจการไปรษณีย์ด้านกฎหมายในประเด็น1.การแก้ไขข้อบังคับคณะกรรมการกิจการไปรษณีย์ฉบับที่2ว่าด้วยที่ทาการไปรษณีย์อนุญาตประเภทร้านไปรษณีย์ไทยพ.ศ. 2557เรื่องการโอนสิทธิการเป็นผู้รับดําเนินงาน2.ร่างไปรษณียนิเทศพ.ศ. ...
นอกจากนี้ที่ประชุมรับทราบรายงานการมอบหมายกรรมการและเลขานุการในคณะกรรมการกิจการไปรษณีย์,การแต่งตั้งคณะอนุกรรมการกิจการไปรษณีย์ด้านปฏิบัติการและปรับปรุงองค์ประกอบคณะอนุกรรมการกิจการไปรษณีย์ด้านกฎหมาย,สรุปรายงานผลการประชุมใหญ่สหภาพสากลไปรษณีย์สมัยที่27รวมทั้งความคืบหน้าการแก้ไขพระราชบัญญัติไปรษณีย์พุทธศักราช2477และการปรับลดคุณสมบัติของผู้รับตั้ง ที่ทําการไปรษณีย์อนุญาตโดยมีหน่วยงานและเจ้าหน้าที่เกี่ยวข้องเข้าร่วม ณห้องประชุมMOCชั้น6สํานักงานปลัดกระทรวงดิจิทัลเพื่อเศรษฐกิจและสังคม
___________
รัฐบาลไทย-ข่าวทำเนียบรัฐบาล-“กรุงไทย” ฉลองครบรอบ 57 ปี ออกเงินฝาก “Krungthai Birthday ระยะเวลา 13 เดือน” ดอกเบี้ย 1.357% ต่อปี
วันอังคารที่ 28 มีนาคม 2566
28/03/2566
“กรุงไทย” ฉลองครบรอบ 57 ปี ออกเงินฝาก “Krungthai Birthday ระยะเวลา 13 เดือน” ดอกเบี้ย 1.357% ต่อปี
ธ.กรุงไทยออกผลิตภัณฑ์เงินฝากประจําพิเศษตัวใหม่ “Krungthai Birthday ระยะเวลา 13 เดือน” อัตราดอกเบี้ย 1.357%ต่อปี เนื่องในโอกาสครบรอบ 57 ปี ธนาคารกรุงไทย “มุ่งสร้างคุณค่า สู่ความยั่งยืน” เพื่อตอบแทนลูกค้าผู้ฝากเงินให้มีรายได้เพิ่มขึ้น
ธนาคารกรุงไทย ในฐานะธนาคารพาณิชย์ชั้นนําของประเทศ เดินหน้าพัฒนาผลิตภัณฑ์การเงินและการลงทุน ตอบโจทย์ความต้องการของลูกค้าทุกกลุ่มในทุกมิติ ยกระดับคุณภาพชีวิตคนไทยให้ดีขึ้นอย่างมั่นคงและยั่งยืน ล่าสุด ออกผลิตภัณฑ์เงินฝากประจําพิเศษตัวใหม่ “Krungthai Birthday ระยะเวลา 13 เดือน” อัตราดอกเบี้ย 1.357%ต่อปี เนื่องในโอกาสครบรอบ 57 ปี ธนาคารกรุงไทย “มุ่งสร้างคุณค่า สู่ความยั่งยืน” เพื่อตอบแทนลูกค้าผู้ฝากเงินให้มีรายได้เพิ่มขึ้น สนับสนุนให้คนไทยมีวินัยในการออม เสริมสร้างความมั่นคงทางการเงินในอนาคต รวมทั้งเพิ่มทางเลือกการออมและการลงทุนให้กับผู้ลงทุนที่ต้องการลงทุนในสินทรัพย์ที่มั่นคง ได้รับผลตอบแทนสม่ําเสมอในภาวะที่สินทรัพย์การลงทุนทั่วโลกยังมีความผันผวนสูง เงินฝากประจําพิเศษ “Krungthai Birthday ระยะเวลา 13 เดือน” เปิดรับฝากสําหรับบุคคลธรรมดาสัญชาติไทย สมาคม มูลนิธิ สภากาดไทย วัด เงินศาสนสมบัติกลาง ศาล ศาลเจ้า สํานักปฏิบัติธรรม โบสถ์ มัสยิด สถานศึกษาของเอกชน สถานศึกษาของรัฐบาล และองค์กรสาธารณกุศลต่าง ๆ เปิดบัญชีขั้นต่ํา 50,000 บาท จ่ายดอกเบี้ยทุกเดือน เปิดรับฝากตั้งแต่วันนี้ถึงวันที่ 15 พฤษภาคม 2566 ที่สาขาธนาคารทั่วประเทศ สอบถามรายละเอียดเพิ่มเติมได้ที่สาขาธนาคารทั่วประเทศ หรือ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีกับพัฒนาการเชิงบวกอย่างต่อเนื่องของภาคส่งออกสินค้าเกษตรไทย มุ่งวางยุทธศาสตร์เพิ่มการส่งออกสินค้าเกษตร
วันอังคารที่ 28 มีนาคม 2566
28/03/2566
โฆษกรัฐบาลเผย นายกฯ ยินดีกับพัฒนาการเชิงบวกอย่างต่อเนื่องของภาคส่งออกสินค้าเกษตรไทย มุ่งวางยุทธศาสตร์เพิ่มการส่งออกสินค้าเกษตร
เร่งพัฒนาขีดความสามารถขับเคลื่อนภาคการเกษตรให้มั่นคงอย่างยั่งยืน
วันนี้ (วันที่ 28 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับแนวทางการทํางานที่รัฐบาลได้กําหนดไว้ ส่งผลถึงพัฒนาการเชิงบวกอย่างต่อเนื่องของภาคส่งออกสินค้าเกษตรไทย ยืนยันรัฐบาลมุ่งพัฒนาขีดความสามารถ ขับเคลื่อนภาคการเกษตรอย่างมั่นคงยั่งยืน เพื่อให้เกษตรกรมีรายได้ มีคุณภาพชีวิตที่ดี พร้อมกําชับคุณภาพสินค้าเกษตรไทยต้องได้มาตรฐานในเวทีโลก
โฆษกประจําสํานักนายกรัฐมนตรี กล่าวว่า นายกรัฐมนตรีกํากับการทํางานหน่วยงานที่เกี่ยวข้อง โดยกระทรวงเกษตรและสหกรณ์ เดินหน้าตามนโยบายของนายกรัฐมนตรีในการสร้างความมั่นคงด้านอาหาร มุ่งสู่การเป็นครัวโลก ที่เป็นมิตรกับสิ่งแวดล้อม ขับเคลื่อนนโยบายเกษตรและอาหาร “3S” ความปลอดภัยทางอาหาร (Safety) ความมั่นคง (Security) และความยั่งยืนของทรัพยากรและนิเวศการเกษตร (Sustainability) โดยไทยยังได้ทําความร่วมมือระหว่างประเทศ ในการพัฒนาและแลกเปลี่ยนองค์ความรู้และเทคโนโลยี เพื่อการวิจัยและพัฒนาของไทยต่อไป ซึ่งล่าสุด กรมวิชาการเกษตรกับหน่วยงานภาคการเกษตรของสหรัฐฯ ได้มีความร่วมมือด้านการเกษตรแบบใหม่ (smart agriculture) และ ภาวะภูมิอากาศเปลี่ยนแปลง (climate change) เพื่อนําไปสู่การพัฒนาการวิจัยด้านการเกษตรของไทยต่อไป
โฆษกประจําสํานักนายกรัฐมนตรียังกล่าวเพิ่มเติมว่า จากแนวทางของรัฐบาลเพื่อการพัฒนาและยกระดับคุณภาพและมาตรฐานสินค้าเกษตรไทย ส่งผลให้ตัวเลขการส่งออกผลไม้สดและแปรรูปของไทยดีขึ้นเป็นลําดับ โดยกระทรวงพาณิชย์เปิดเผยว่า ในปี 2565 สามารถส่งออกผัก ผลไม้สด และแปรรูปรวมกันได้ถึง 4.5 ล้านตัน คิดเป็นมูลค่ากว่า 290,000 ล้านบาท และในเดือนมกราคม – กุมภาพันธ์ 2566 สามารถส่งออกผัก ผลไม้สดและแปรรูปแล้วกว่า 2.82 แสนตัน คิดเป็น 13,637 ล้านบาท นอกจากนี้ ยังได้จัดกิจกรรมส่งเสริม เพื่อเป็นการรักษาตลาดเดิม และเพิ่มตลาดใหม่ที่มีศักยภาพในหลายประเทศ
“นายกรัฐมนตรีเน้นย้ําการทํางานด้วยการประเมินผลการดําเนินนโยบายเป็นระยะ และปรับทิศทางอย่างต่อเนื่องเพื่อให้ผลของนโยบายเป็นไปตามทิศทางที่ส่งผลดีที่สุด รวมทั้งเน้นการบูรณาการการทํางานของทุกหน่วยงานร่วมกัน โดยในส่วนของสินค้าเกษตรรัฐบาลมุ่งผลักดันการส่งออก สินค้าเกษตรที่มีคุณภาพ ปลอดภัย และได้มาตรฐานระดับสากล สนับสนุนความมั่นคงทางอาหารในเวทีระหว่างประเทศ ตามนโยบายครัวไทยสู่ครัวโลก ซึ่งในโอกาสนี้ นายกรัฐมนตรีขอบคุณการบูรณาการความร่วมมือจากหลายฝ่าย ทั้งภาครัฐ เอกชน เกษตรกร ทั้งในและต่างประเทศที่มีความร่วมมือจนเห็นความคืบหน้าเป็นรูปธรรม ส่งเสริมเกษตรกร ผู้ค้า ผู้ส่งออกไทย เพิ่มโอกาสทางการค้า พร้อมสร้างชื่อเสียงให้สินค้าไทย และเพื่อเกษตรกรไทยทุกคน” นายอนุชาฯ กล่าว
รัฐบาลไทย-ข่าวทำเนียบรัฐบาล-กระทรวงการท่องเที่ยวและกีฬารายงาน ครม.ทราบความคืบหน้าการพัฒนาระบบการอำนวยความสะดวกแก่ผู้เดินทาง (Ease of Traveling)
วันอังคารที่ 28 มีนาคม 2566
28/03/2566
กระทรวงการท่องเที่ยวและกีฬารายงาน ครม.ทราบความคืบหน้าการพัฒนาระบบการอํานวยความสะดวกแก่ผู้เดินทาง (Ease of Traveling)
กระทรวงการท่องเที่ยวและกีฬารายงาน ครม.ทราบความคืบหน้าการพัฒนาระบบการอํานวยความสะดวกแก่ผู้เดินทาง (Ease of Traveling)
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 มี.ค. 66 ได้รับทราบการดําเนินการเรื่องระบบการอํานวยความสะดวกแก่ผู้เดินทาง (Ease of Traveling)ของกระทรวงการท่องเที่ยวและกีฬา ซึ่งเป็นส่วนหนึ่งของการดําเนินการตามมติ ครม. เมื่อวันที่ 3 ส.ค. 64 ที่ได้มอบหมายส่วนราชการขับเคลื่อนบริการประชาชนผ่านระบบอิเล็กทรอนิกส์ (e-Service) 12 งานบริการ
ทั้งนี้ กระทรวงการท่องเที่ยวและกีฬา ได้จัดทําแผนดําเนินการ หรือ โร้ดแมป ของระบบ Ease of Traveling สําหรับปี 2565-67 โดยพัฒนาต่อยอดจากระบบ Thailand Entry ที่กระทรวงการท่องเที่ยวและกีฬาได้พัฒนาขึ้นมาเพื่อเป็นเว็บท่า (Web Portal)ในการให้ข้อมูลเกี่ยวกับมาตรการและขั้นตอนการเดินทางเข้าไทย ในช่วงที่ยังเกิดการแพร่ระบาดของโควิด-19 เมื่อทางการได้ยกเลิกมาตรการต่างๆ และเปิดประเทศรับนักท่องเที่ยวอย่างเต็มที่ตั้งแต่ 1 ก.ค. 65 เป็นต้นมา Entry Thailand จึงได้รับการพัฒนาให้เป็นแพลตฟอร์มกลางอํานวยความสะดวกแก่นักท่องเที่ยวแบบครบวงจรแทน โดยการเชื่อมโยงข้อมูลกับหน่วยงานที่เกี่ยวข้องในการนําเสนอข้อมูลสําคัญที่ตรงกับพฤติกรรมและความต้องการของนักท่องเที่ยว ตั้งแต่ก่อนเดินทางเข้าประเทศไทย ระหว่างพํานักในประเทศ และก่อนเดินทางออกนอกประเทศไทย
น.ส.ไตรศุลี กล่าวว่า ในปี 2565 กระทรวงการท่องเที่ยวและกีฬาได้เชื่อมโยง Entry Thailand กับหน่วยงานต่างๆ อาทิ กับกระทรวงดิจิทัลเพื่อเศรษฐกิจและสังคมในส่วนแอปพลิเคชัน Thailand Pass, กรมสรรพกร ในเรื่องการคืนภาษีสําหรับนักท่องเที่ยว, กรมการกงสุล เรื่อง การขอวีซาออนไลน์, กองบัญชาการตํารวจท่องเที่ยว ในเรื่องแอปพลิเคชัน Tourist Police I Lert U เพื่อให้ความช่วยเหลือนักท่องเที่ยวประสบเหตุ, เชื่อมกับบริษัท ท่าอากาศยานไทย จํากัด(มหาชน) ในเรื่องตารางเที่ยวบิน, เชื่อมกับกรมควบคุมโรค เรื่องการตรวจสอบการได้รับวัคซีนโควิด19, เชื่อมกับ คปภ. ในการซื้อประกันคุ้มครองสําหรับโควิด19 เป็นต้น
สําหรับปี 2566 กระทรวงการท่องเที่ยวและกีฬา จะดําเนินการเชื่อมต่อ Entry Thailand เข้ากับหน่วยงานต่างๆ เพื่อเพิ่มประสิทธิภาพ Ease of Traveling ให้เพิ่มมากขึ้น ได้แก่ เชื่อมกับกระทรวงวัฒนาธรรม ในเรื่องข้อมูลงานเทศกาลและงานประเพณีของประเทศไทย, กับกรมศิลปากร ในเรื่องการค้นหาข้อมูลพิพิธภัณฑ์และอุทยานประวัติศาสตร์, กับกรมป้องกันและบรรเทาสาธารณภัย ในเรื่องการรายงานสถานการณ์สาธารณภัยประจําวัน, กับกรมอุตุนิยมวิทยา ในเรื่องการแจ้งเตือนภาพอากาศ และกับกรมอุทยานแห่งชาติ สัตว์ป่าและพันธุ์พืช ในเรื่องระบบการจองที่พักในอุทยานแห่งชาติ
นอกจากนี้ กระทรวงการท่องเที่ยวและกีฬาจะดําเนินการเพื่อเพิ่มประสิทธิภาพของระบบ Ease of Traveling โดยมีการวิเคราะห์ความพึงพอใจ พฤติกรรม และความต้องการของนักท่องเที่ยวที่สอดคล้องกับทิศทางและการคาดการณ์ด้านการท่องเที่ยวในอนาคตและจัดทําโร้ดแมปในปีต่อๆไป รวมถึงเร่งประชาสัมพันธ์เพื่อให้นักท่องเที่ยว ประชาชน ตลอดจนผู้ประกอบการให้รับรู้เกี่ยวกับระบบ Ease of Traveling ของประเทศไทยมากยิ่งขึ้น ควบคู่ไปกับการพัฒนาระบบด้วย
รัฐบาลไทย-ข่าวทำเนียบรัฐบาล-เปิด "21 แหล่งเรียนรู้" รอบเกาะกรุงรัตนโกสินทร์ ในงานใต้ร่มพระบารมี 241 ปี กรุงรัตนโกสินทร์ 21 – 25 เม.ย. 2566 ณ รอบเกาะรัตนโกสินทร์ และสวนสันติชัยปราการ 21 เม.ย. – 7 พ.ค. 2566
วันอังคารที่ 28 มีนาคม 2566
เปิด "21 แหล่งเรียนรู้" รอบเกาะกรุงรัตนโกสินทร์ ในงานใต้ร่มพระบารมี 241 ปี กรุงรัตนโกสินทร์ 21 – 25 เม.ย. 2566 ณ รอบเกาะรัตนโกสินทร์ และสวนสันติชัยปราการ 21 เม.ย. – 7 พ.ค. 2566
เปิด "21 แหล่งเรียนรู้" รอบเกาะกรุงรัตนโกสินทร์ ชวนไหว้พระ เที่ยววัด ยลวัง สัมผัสพิพิธภัณฑ์ยามค่ํา ชมการแสดงศิลปวัฒนธรรมที่หาชมได้ยาก  ในงานใต้ร่มพระบารมี 241 ปี กรุงรัตนโกสินทร์ 21 – 25 เม.ย. 2566 ณ รอบเกาะรัตนโกสินทร์
เปิด "21 แหล่งเรียนรู้" รอบเกาะกรุงรัตนโกสินทร์ ชวนไหว้พระ เที่ยววัด ยลวัง สัมผัสพิพิธภัณฑ์ยามค่ํา ชมการแสดงศิลปวัฒนธรรมที่หาชมได้ยาก ในงานใต้ร่มพระบารมี 241 ปี กรุงรัตนโกสินทร์ 21 – 25 เม.ย. 2566 ณ รอบเกาะรัตนโกสินทร์ และสวนสันติชัยปราการ 21 เม.ย. – 7 พ.ค. 2566 พร้อมจัดรถขสมก.-รถรางรับส่งฟรี
นายอิทธิพล คุณปลื้ม รัฐมนตรีว่าการกระทรวงวัฒนธรรม ในฐานะประธานคณะกรรมการจัดงานใต้ร่มพระบารมี 241 ปี กรุงรัตนโกสินทร์ กล่าวว่ารัฐบาลโดยกระทรวงวัฒนธรรม (วธ.) เตรียมจัดงานใต้ร่มพระบารมี 241 ปี กรุงรัตนโกสินทร์ขึ้น ระหว่างวันที่ 21 – 25 เมษายน 2566 ณ บริเวณรอบเกาะรัตนโกสินทร์และวันที่ 21 เม.ย. - 7 พ.ค. 2566 ณสวนสันติชัยปราการ เพื่อเทิดพระเกียรติและน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งพระบรมราชจักรีวงศ์ รวมถึงสมเด็จพระบูรพกษัตริย์ทุกพระองค์ในพระบรมราชจักรีวงศ์ ที่ทรงทํานุบํารุงบ้านเมืองให้มีความผาสุกและเจริญรุ่งเรืองมาจนปัจจุบัน เป็นเวลา 241 ปี เพื่อให้เด็ก เยาวชน และประชาชนได้เรียนรู้ เรื่องราวประวัติศาสตร์ของพระบรมราชจักรีวงศ์ ประวัติศาสตร์กรุงรัตนโกสินทร์ และความภาคภูมิใจในความเป็นคนไทย ส่งเสริมการท่องเที่ยวจากมรดกศิลปวัฒนธรรม ต่อยอดทุนทางวัฒนธรรมเชิงสร้างสรรค์ สร้างรายได้และมูลค่าเพิ่มทางเศรษฐกิจ
นายอิทธิพล กล่าวต่อไปว่า เป็นที่น่ายินดีว่างานดังกล่าวมีวัด หน่วยงานภาครัฐ ภาคเอกชน ภาคีเครือข่ายด้านวัฒนธรรม หน่วยงานในสังกัด วธ. หน่วยงานที่เกี่ยวข้องเข้าร่วมจัดกิจกรรม โดยมีวัดและแหล่งเรียนรู้สําคัญที่ร่วมจัดกิจกรรมงานดังกล่าว 21 แห่ง พร้อมเปิดให้ประชาชนทําบุญไหว้พระรับพร เสริมสิริมงคล และเข้าชมแหล่งเรียนรู้ ได้แก่ 1.พระบรมมหาราชวัง 2. พิพิธภัณฑสถานแห่งชาติ พระนคร และโรงละครแห่งชาติ 3.สวนสันติชัยปราการ 4.พิพิธบางลําพู 5.วัดบวรนิเวศวิหาร 6.พิพิธภัณฑ์ตํารวจ วังปารุสกวัน 7.วัดเบญจมบพิตรดุสิตวนาราม 8.วัดชนะสงคราม 9.พิพิธภัณฑ์เหรียญกษาปณานุรักษ์ 10.วัดสระเกศ 11.หอศิลป์ร่วมสมัยราชดําเนิน 12.วัดราชนัดดาราม 13.วัดสุทัศนเทพวราราม 14.วัดประยุรวงศาวาส 15.วัดพระเชตุพนวิมลมังคลาราม 16. มิวเซียมสยาม 17.วัดราชประดิษฐสถิตมหาสีมาราม 18.วัดราชบพิธสถิตมหาสีมาราม 19.พิพิธภัณฑ์ศาลาว่าการกลาโหม 20.ศาลหลักเมืองกรุงเทพมหานคร และ21.วัดมหาธาตุยุวราชรังสฤษฎิ์ โดยมีรถ ขสมก.และรถรางนําชม บริการรับ - ส่ง ตามจุดต่างๆ
ทั้งนี้ งานดังกล่าวจะมีพิธีบวงสรวงเทพยดาวันที่20เม.ย.และพิธีเปิดงานวันที่ 21เม.ย. ณ พิพิธภัณฑสถานแห่งชาติ พระนคร และโรงละครแห่งชาติ ภายในประดิษฐานภาพพระบรมฉายาลักษณ์และเครื่องราชสักการะ 10 รัชกาล การแสดงทางศิลปวัฒนธรรม ชมพิพิธภัณฑ์ยามค่ํา (Night Museum) การสาธิตอาหารโบราณและอาหารชาววัง ในรูปแบบตลาดย้อนยุค การจําหน่ายสินค้า และผลิตภัณฑ์ทางวัฒนธรรม ๗๖ จังหวัด ผลิตภัณฑ์ Cultural Product of Thailand : CPOT / ของดี 50 เขต กทม. จุดถ่ายภาพย้อนยุคบริการประชาชน ฯลฯ สอบถามรายละเอียดเพิ่มเติมได้ที่สายด่วนวัฒนธรรม โทร. 1765
รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมการประชุมคณะกรรมการบริษัท บริษัทอ้อยและน้ำตาลไทย จำกัด ครั้งที่ 3/2566
วันอังคารที่ 28 มีนาคม 2566
กระทรวงเกษตรฯ เข้าร่วมการประชุมคณะกรรมการบริษัท บริษัทอ้อยและน้ําตาลไทย จํากัด ครั้งที่ 3/2566
กระทรวงเกษตรฯ เข้าร่วมการประชุมคณะกรรมการบริษัท บริษัทอ้อยและน้ําตาลไทย จํากัด ครั้งที่ 3/2566
วันอังคารที่ 28 มีนาคม 2566 เวลา 14.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการบริษัท บริษัทอ้อยและน้ําตาลไทย จํากัด ครั้งที่ 3/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม บริษัทอ้อยและน้ําตาลไทย จํากัด อาคารพญาไทพลาซ่า ชั้น 32 เขตราชเทวี กรุงเทพมหานคร โดยมี นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม เป็นประธานการประชุมฯ
ที่ประชุมได้ร่วมกันพิจารณาในประเด็น 1) เห็นชอบงบการเงินของบริษัทฯ ประจําปี 2565 สิ้นสุด ณ วันที่ 31 ธันวาคม 2565 2) เห็นชอบการแต่งตั้งผู้สอบบัญชีของบริษัทฯ และกําหนดค่าตอบแทน ประจําปี 2566 3) เห็นชอบการงดจ่ายเงินปันผลของบริษัทฯ ประจําปี 2565 และ 4) เห็นชอบรายงานผลการดําเนินการของบริษัทฯ ในรอบปี 2565
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาระนอง คุมเข้มความปลอดภัยเน้นย้ำใส่ชูชีพทุกครั้งขณะสัญจรทางน้ำ เรือและอุปกรณ์ประจำเรือต้องพร้อมใช้งานตลอดเวลา
วันอังคารที่ 28 มีนาคม 2566
สํานักงานเจ้าท่าภูมิภาคสาขาระนอง คุมเข้มความปลอดภัยเน้นย้ําใส่ชูชีพทุกครั้งขณะสัญจรทางน้ํา เรือและอุปกรณ์ประจําเรือต้องพร้อมใช้งานตลอดเวลา
...
สํานักงานเจ้าท่าภูมิภาคสาขาระนอง คุมเข้มความปลอดภัย เน้นย้ําใส่ชูชีพทุกครั้งขณะสัญจรทางน้ํา เรือและอุปกรณ์ประจําเรือ ต้องพร้อมใช้งานตลอดเวลา
จากนโยบายรัฐบาล และกระทรวงคมนาคม ได้มอบหมายให้กรมเจ้าท่า ควบคุม กํากับดูแลความปลอดภัยทางน้ําทั่วประเทศ
เมื่อวันที่ 26 มีนาคม 2566 นายคํารณ อินทร์จันทร์ ผู้อํานวยการสํานักงานเจ้าท่าภูมิภาคสาขาระนอง มอบหมายให้ เจ้าหน้าที่ประจําท่าเทียบเรือ ควบคุมดูแลและอํานวยความสะดวกด้านความปลอดภัยแก่ผู้โดยสาร บนท่าเรือและภายในเรือโดยสาร บริเวณท่าเทียบเรือเทศบาลปากน้ําระนอง ท่าเทียบเรือเกาะช้าง ท่าเทียบเรือเกาะพยาม ท่าเทียบเรือเทศบาลปากน้ําระนอง-เกาะสอง และท่าเทียบเรือแกรนด์อันดามัน โดยให้ผู้โดยสารทุกคนสวมเสื้อชูชีพเพื่อความปลอดภัยในการเดินทางทางน้ํา
ทั้งนี้ผลการปฏิบัติตามมาตรการความปลอดภัยทางน้ํา พบว่า ไม่มีอุบัติเหตุทางน้ํา เหตุการณ์โดยรวมเป็นไปด้วยความเรียบร้อย พร้อมกันนี้ได้มอบหมายให้ นายสมเกียรติ สังข์สา กะลาสี ร่วมกับชุดสหวิชาชีพประจําศูนย์ควบคุมการแจ้งเข้า - ออกเรือประมงระนอง (PIPO ระนอง) ปฏิบัติงานในการตรวจเรือประมงหน้าท่าเทียบเรือ เพื่อควบคุม ตรวจสอบเรือประมงให้เป็นไปตามที่กฎหมายกําหนด พร้อมประชาสัมพันธ์ให้คนประจําเรือตระหนักถึงความปลอดภัยในการปฏิบัติงานบนเรือ โดยเน้นย้ําให้ใส่ชูชีพทุกครั้งขณะปฏิบัติงานในเรือ ผลการปฏิบัติ ไม่พบการกระทําความผิดตาม พ.ร.บ.การเดินเรือในน่านน้ําไทย พ.ศ. 2456 หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-​ผู้ผ่านเกณฑ์บัตรสวัสดิการแห่งรัฐที่ยืนยันตัวตนไม่สำเร็จภายใน26 มี.ค. 66ยังคงไปดำเนินการได้ที่ธนาคารกรุงไทย ออมสิน ธ.ก.ส. และรับสิทธิตามรอบ กระทรวงการคลังพร้อมโอนยอดใช้จ่ายย้อนหลัง
วันอังคารที่ 28 มีนาคม 2566
28/03/2566
​ผู้ผ่านเกณฑ์บัตรสวัสดิการแห่งรัฐที่ยืนยันตัวตนไม่สําเร็จภายใน26 มี.ค. 66ยังคงไปดําเนินการได้ที่ธนาคารกรุงไทย ออมสิน ธ.ก.ส. และรับสิทธิตามรอบ กระทรวงการคลังพร้อมโอนยอดใช้จ่ายย้อนหลัง
​ผู้ผ่านเกณฑ์บัตรสวัสดิการแห่งรัฐที่ยืนยันตัวตนไม่สําเร็จภายใน 26 มี.ค. 66 ยังคงไปดําเนินการได้ที่ธนาคารกรุงไทย ออมสิน ธ.ก.ส. และรับสิทธิตามรอบ กระทรวงการคลังพร้อมโอนยอดใช้จ่ายย้อนหลัง
วันที่ 28 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้ดําเนินโครงการบัตรสวัสดิการแห่งรัฐ ปี 2565 และขณะนี้อยู่ระหว่างให้ผู้ที่ผ่านเกณฑ์คุณสมบัติทั้งหมด 14,596,820 ราย ดําเนินการยืนยันตัวตนที่ธนาคาร 3 แห่ง ได้แก่ ธนาคารกรุงไทย ธนาคารออมสิน และธนาคารเพื่อการเกษตรและสหกรณ์การเกษตร(ธ.ก.ส.) และผู้ที่ยืนยันตัวตนสําเร็จภายใจวันที่ 26 มี.ค. 66 จะสามารถใช้จ่ายตามโครงการผ่านบัตรประชาชนแบบสมาร์ทการ์ดได้ตั้งแต่วันที่ 1 เม.ย. 66 เป็นต้นไป
อย่างไรก็ตาม กระทรวงการคลังได้รายงานว่า ณ วันที่ 26 มี.ค. 66 มีผู้ที่ผ่านเกณฑ์ที่ยืนยันตัวตนสําเร็จ จํานวน 12,565,853 ราย ส่วนอีก 2,030,967 ราย ยังไม่ดําเนินการยืนยันตัวตนหรือยืนยันไม่สําเร็จ ซึ่งกลุ่มหลังนี้จะยังไม่สามารถเริ่มใช้จ่ายในวันที่ 1 เม.ย. 66 นี้ได้ แต่ไม่ได้ถูกตัดสิทธิ์ตามโครงการ ยังสามารถไปดําเนินการยืนยันตัวตนที่ธนาคารทั้ง 3 แห่ง ได้เช่นเดิม เพียงแต่จะเริ่มใช้จ่ายตามโครงการได้ตามรอบที่ยืนยันตัวตนสําเร็จ ดังนี้
1) ยืนยันตัวตนสําเร็จระหว่าง 27 มี.ค. - 26 เม.ย. 66 เริ่มใช้สิทธิสวัสดิการตั้งแต่ 1 พ.ค. 66 2) ยืนยันตัวตนสําเร็จระหว่าง 27 เม.ย. - 26 พ.ค. 66 เริ่มใช้สิทธิสวัสดิการตั้งแต่วันที่ 1 มิ.ย. 66 3) ยืนยันตัวตนสําเร็จระหว่าง 27 พ.ค. - 26 มิ.ย. 66 เริ่มใช้สิทธิสวัสดิการ 1 ก.ค. 66 ซึ่ง 3 กลุ่มนี้กระทรวงการคลังจะโอนวงเงินตามสิทธิย้อนหลังให้ไปถึงเดือนที่เริ่มต้นใช้จ่ายตามโครงการ(เม.ย.66) แต่จะเป็นการย้อนหลังให้เฉพาะวงเงินการซื้อสินค้าอุปโภคบริโภคจากร้านธงฟ้าเท่านั้น
แต่กลุ่มที่ 4) ที่ยืนยันตัวตนสําเร็จตั้งแต่ 27 มิ.ย. 66 เป็นต้นไป และเริ่มใช้สิทธิสวัสดิการ 1 ส.ค. 66 จะไม่ได้รับสิทธิย้อนหลัง แต่จะได้รับสิทธิเฉพาะเดือนที่กระทรวงการคลังดําเนินการตั้งวงเงินให้เป็นต้นไป
น.ส.ไตรศุลี กล่าวว่า กระทรวงการคลังได้ระบุถึงสาเหตุหลักที่ผู้ผ่านเกณฑ์แต่ยืนยันตัวตนไม่สําเร็จว่าส่วนใหญ่เนื่องจากตรวจสอบสถานะบัตรประจําตัวประชาชนไม่ผ่าน จึงขอให้ผู้ที่ยืนยันตัวตนไม่สําเร็จกลุ่มดังกล่าวตรวจสอบและแก้ไขข้อมูลได้ ณ ที่ว่าการอําเภอ สํานักงานเขตกรุงเทพมหานคร และหากแก้ไขสถานะบัตรประจําตัวประชาชนให้ถูกต้องแล้ว ขอให้กลับมาดําเนินการยืนยันตัวตนอีกครั้งที่ธนาคารทั้ง 3 แห่งข้างต้น ส่วนอีกกลุ่มคือยืนยันตัวตนไม่สําเร็จเนื่องจากกรณีเปรียบเทียบใบหน้าไม่ผ่านขอให้ติดต่อธนาคารกรุงไทย เพื่อดําเนินการยืนยันตัวตนตามขั้นตอนของธนาคารต่อไป
ทั้งนี้ ประชาชนสามารถติดตามข้อมูลโครงการบัตรสวัสดิการ ที่เว็บไซต์ https://บัตรสวัสดิการแห่งรัฐ.mof.go.th หรือ https:// welfare.mof.go.th หรือโทรศูนย์ลูกค้าสัมพันธ์บัตรสวัสดิการแห่งรัฐ โทร. 02 109 2345 (เวลาทําการ 08.30 – 17.30 น.)
รัฐบาลไทย-ข่าวทำเนียบรัฐบาล-คืบหน้า! ศธ. - รง. เชื่อมโยง Big Data ระหว่างกัน ส่งเสริม “การศึกษา – มีงานทำ” ให้แก่นักเรียนนักศึกษาและแรงงานทุกระดับ
วันอังคารที่ 28 มีนาคม 2566
คืบหน้า! ศธ. - รง. เชื่อมโยง Big Data ระหว่างกัน ส่งเสริม “การศึกษา – มีงานทํา” ให้แก่นักเรียนนักศึกษาและแรงงานทุกระดับ
.....
หลังจากกระทรวงศึกษาธิการ และกระทรวงแรงงานได้ลงนามความร่วมมือระหว่างกัน เมื่อวันที่ 19 ม.ค 65 ที่ผ่านมา เพื่อขับเคลื่อนการส่งเสริมการศึกษาและการมีงานทําให้แก่นักเรียน นักศึกษา และได้ขยายผลการดําเนินการไปสู่ภาคประชาชนนั้น
.
ตลอดระยะเวลาการดําเนินการกว่า 1 ปีที่ผ่านมา ผ่านระบบ Big Data มีความคืบหน้าและเกิดผลสําเร็จเป็นรูปธรรม โดยปัจจุบันได้นําร่องไปแล้วในพื้นที่ 4 จังหวัด คือ ปทุมธานี นนทบุรี พระนครศรีอยุธยา และกรุงเทพฯ สามารถเชื่อมโยงข้อมูลนักเรียนนักศึกษา จํานวน 658,455 คน
.
ในส่วนของกรมการจัดหางาน ได้นําฐานข้อมูลดังกล่าว ไปให้บริการจัดหางานผ่านแพลตฟอร์ม “THAI มีงานทํา” ซึ่งเป็นการอํานวยความสะดวก ลดขั้นตอน และเพิ่มช่องทางให้นักเรียน นักศึกษาที่ต้องการทํางานช่วง (Part Time) หรือจบการศึกษาแล้ว สามารถ “ลงทะเบียนเพื่อจับคู่ตําแหน่งงาน” ที่เหมาะสมกับความรู้ความสามารถของตนเอง
.
นอกจากนี้ กรมพัฒนาฝีมือแรงงาน ได้ดําเนินการดังนี้ :
.
• พัฒนาหลักสูตรเพื่อเชื่อมโยงมาตรฐานฝีมือแรงงานตามกรอบคุณวุฒิแห่งชาติ up skill นักเรียน นักศึกษาใน 12 กลุ่มเทคโนโลยีกว่า 2,500 หลักสูตร
• ตั้งศูนย์ทดสอบมาตรฐานฝีมือแรงงานในสถานศึกษาครอบคลุมทั่วประเทศกว่า 264 แห่ง
• ยกเว้นค่าธรรมเนียมการขอรับรองเป็นศูนย์ประเมินความรู้ความสามารถ ตามมาตรฐานฝีมือแรงงานในสาขาอาชีพที่อาจเป็นอันตรายต่อสาธารณะจํานวน 12,000 บาท ให้กับสถานศึกษาภาครัฐในสังกัด ศธ.
• ส่งเสริมและพัฒนาการจัดการอาชีวศึกษาระบบทวิภาคี เชื่อมโยงการแข่งขันทักษะกับการแข่งขัน World Skills
.
อ่านเพิ่มเติม คลิกhttps://www.thaigov.go.th/news/contents/details/66633
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เพิ่มความอุ่นใจแก่นักท่องเที่ยว โหลดฟรี “Tourist Police i lert u” แอปฯ แจ้งเหตุฉุกเฉิน/ขอความช่วยเหลือตำรวจท่องเที่ยว ตลอด 24 ชม.
วันอังคารที่ 28 มีนาคม 2566
เพิ่มความอุ่นใจแก่นักท่องเที่ยว โหลดฟรี “Tourist Police i lert u” แอปฯ แจ้งเหตุฉุกเฉิน/ขอความช่วยเหลือตํารวจท่องเที่ยว ตลอด 24 ชม.
......
สํานักงานตํารวจแห่งชาติ โดยกองบัญชาการตํารวจท่องเที่ยว ได้พัฒนาแอปพลิเคชัน “Tourist Police i lert u” แอปฯ รับแจ้งเหตุฉุกเฉิน รวมถึงการขอความช่วยเหลือ โดยใช้ระบบ GPS สามารถรองรับได้ถึง 9 ภาษา (อังกฤษ, จีน, รัสเซีย, ญี่ปุ่น, เกาหลี, ฝรั่งเศส, เยอรมัน, อาเซียน และอาหรับ)
.
เพื่ออํานวยความสะดวกในการแจ้งเหตุ และสร้างความเชื่อมั่นในการรักษาความปลอดภัยทั้งชีวิตและทรัพย์สินแก่นักท่องเที่ยวชาวไทยและชาวต่างชาติ
.
สําหรับวิธีการใช้งานผ่านแอปฯ Tourist Police i lert u คือ
>> นักท่องเที่ยวที่ประสบเหตุ กดปุ่มขอความช่วยเหลือ “แจ้งเหตุ” (สามารถถ่ายภาพหรือพิมพ์แจ้งรายละเอียดเพิ่มเติมได้)
>> ระบบจะส่งตําแหน่งสถานที่เกิดเหตุและข้อมูลที่เกี่ยวข้องไปยังศูนย์รับแจ้งเหตุฉุกเฉิน 1155
>> เจ้าหน้าที่ในพื้นที่ใกล้จุดเกิดเหตุเข้าช่วยเหลือ โดยระหว่างนั้นเจ้าหน้าที่ศูนย์รับแจ้งเหตุฉุกเฉิน 1155 จะติดต่อกลับไปยังเบอร์โทรศัพท์ที่นักท่องเที่ยวได้ลงทะเบียนไว้
.
อ่านเพิ่มเติม คลิกhttps://www.thaigov.go.th/news/contents/details/66581
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-หนึ่งคนให้…หลายคนรับ บริจาคโลหิตส่งต่อชีวิตกับสำนักงานปลัดกระทรวงกลาโหม
วันอังคารที่ 28 มีนาคม 2566
หนึ่งคนให้...หลายคนรับ บริจาคโลหิตส่งต่อชีวิตกับสํานักงานปลัดกระทรวงกลาโหม
(28 มี.ค. 66 เวลา 09.00 น.) สํานักงานปลัดกระทรวงกลาโหม ขอร่วมเป็นส่วนหนึ่งในการบริจาคโลหิตเพื่อช่วยผู้ป่วยวิกฤตในกิจกรรมบริจาคโลหิตถวายเป็นพระราชกุศล
เนื่องในโอกาสวันคล้ายวันพระบรมราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (2 เม.ย. 66) และวันคล้ายวันสถาปนากระทรวงกลาโหม ครบ 136 ปี (8 เม.ย. 66) ณ ห้องพินิตประชานาถ ในศาลาว่าการกลาโหม
โดย พลเอก สนิธชนก สังขจันทร์ ปลัดกระทรวงกลาโหม พร้อมด้วย พันเอกหญิง ทักษดา สังขจันทร์ นายกสมาคมภริยาข้าราชการสํานักงานปลัดกระทรวงกลาโหม ได้ร่วมตรวจเยี่ยมการบริจาคโลหิตในครั้งนี้ เพื่อบริจาคให้กับสภากาชาดไทย และสาขาบริจาคโลหิตแห่งชาติ สถาบันพยาธิวิทยา ศูนย์อํานวยการแพทย์พระมงกุฎเกล้า เพื่อนําโลหิตที่รับบริจาคไปช่วยเหลือทหาร ตํารวจ อาสาสมัคร และบุคคลพลเรือน ที่ได้รับบาดเจ็บจากการปฏิบัติหน้าที่ รวมทั้งประชาชนทั่วไป ซึ่งสถานการณ์ปัจจุบันได้รับผลกระทบจากการแพร่ระบาดของ COVID - 19 ทําให้โลหิตมีไม่เพียงพอและขาดแคลน
สําหรับในกิจกรรมดังกล่าว มีกําลังพลเข้าร่วมบริจาคโลหิต 138 นาย รวมแล้วได้โลหิต 62,100 ซี.ซี. เพื่อถวายเป็นพระราชกุศลและน้อมสํานึกในพระมหากรุณาธิคุณอันหาที่สุดมิได้
รัฐบาลไทย-ข่าวทำเนียบรัฐบาล-ครม.เห็นชอบให้ข้าราชการ พนักงาน ลูกจ้างราชการ หน่วยงานรัฐ พนักงานรัฐวิสาหกิจ ร่วมโครงการบรรพชาอุปสมบทถวายพระกุศลสมเด็จพระสังฆราชเนื่องในโอกาสพระชนมายุ 8 รอบ โดยไม่ถือเป็นวันลา
วันอังคารที่ 28 มีนาคม 2566
28/03/2566
ครม.เห็นชอบให้ข้าราชการ พนักงาน ลูกจ้างราชการ หน่วยงานรัฐ พนักงานรัฐวิสาหกิจ ร่วมโครงการบรรพชาอุปสมบทถวายพระกุศลสมเด็จพระสังฆราชเนื่องในโอกาสพระชนมายุ 8 รอบ โดยไม่ถือเป็นวันลา
ครม.เห็นชอบให้ข้าราชการ พนักงาน ลูกจ้างราชการ หน่วยงานรัฐ พนักงานรัฐวิสาหกิจ ร่วมโครงการบรรพชาอุปสมบทถวายพระกุศลสมเด็จพระสังฆราชเนื่องในโอกาสพระชนมายุ 8 รอบ โดยไม่ถือเป็นวันลา
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 มี.ค. 66 ได้เห็นชอบให้ข้าราชการทุกประเภท พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจ ลาเข้าร่วมโครงการบรรพชาอุปสมบท 97 รูป ถวายพระกุศล สมเด็จพระอริยวงศาคตญาณ สมเด็จพระสังฆราช สกลสังฆปริณายก เนื่องในโอกาสฉลองพระชนมายุ 8 รอบ 26 มิ.ย. 2566 โดยไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ ระหว่างวันที่ 15 มิ.ย.-1 ก.ค. 2566 (รวม 17 วัน) ณ วัดราชบพิธสถิตมหาสีมาราม กรุงเทพมหานคร
สําหรับการบรรพชาอุปสมบทครั้งนี้ได้กําหนดผู้เข้าร่วมโครงการประกอบด้วยข้าราชการ พนักงานราชการ ลูกจ้างประจําจากหน่วยงานภาครัฐ ผู้แทนภาคีเครือข่ายภาคเอกชน นักศึกษาและประชาชน มีหน่วยงานรับผิดชอบดําเนินโครงการ ได้แก่ วัดราชบพิธสถิตมหาสีมาราม ร่วมกับสํานักงานปลัดสํานักนายกรัฐมนตรี และมีกรุงเทพมหานคร และสํานักงานพระพุทธศาสนาแห่งชาติเป็นหน่วยงานสนับสนุน
น.ส.ไตรศุลี กล่าวว่า ลําดับการดําเนินโครงการฯ มีรายละเอียดดังนี้ เปิดรับสมัครเข้าร่วมโครงการ ระหว่างวันที่ 20 ก.พ. -31 มี.ค. 66  จากนั้นดําเนินการตรวจสอบคุณสมบัติในเดือนเม.ย. ประกาศรายชื่อผู้เข้าร่วมโครงการในเดือน พ.ค., มีพิธีปลงผมในวันที่ 15 มิ.ย. 66, มีพิธีรับประทานผ้าไตรและเข้ารับประทานพระโอวาทจากสมเด็จพระสังฆราช ในวันที่ 16 มิ.ย. 66, พิธีบรรพชาอุปสมบท วันที่ 17 มิ.ย. 66 และลาสิกขาในวันที่ 1 ก.ค. 66 ตามลําดับ
รัฐบาลไทย-ข่าวทำเนียบรัฐบาล-ครม. รับทราบ 9 แนวทาง “สืบสานสงกรานต์วิถีไทย ร่วมสานใจ สู่สากล” ตอกย้ำคุณค่าที่รัฐบาลผลักดัน “สงกรานต์ในไทย” เป็นมรดกวัฒนธรรมที่จับต้องไม่ได้ของมนุษยชาติของยูเนสโก
วันอังคารที่ 28 มีนาคม 2566
28/03/2566
ครม. รับทราบ 9 แนวทาง “สืบสานสงกรานต์วิถีไทย ร่วมสานใจ สู่สากล” ตอกย้ําคุณค่าที่รัฐบาลผลักดัน “สงกรานต์ในไทย” เป็นมรดกวัฒนธรรมที่จับต้องไม่ได้ของมนุษยชาติของยูเนสโก
ครม. รับทราบ 9 แนวทาง “สืบสานสงกรานต์วิถีไทย ร่วมสานใจ สู่สากล” ตอกย้ําคุณค่าที่รัฐบาลผลักดัน “สงกรานต์ในไทย” เป็นมรดกวัฒนธรรมที่จับต้องไม่ได้ของมนุษยชาติของยูเนสโก
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 28 มีนาคม 2566 ว่า ที่ประชุมครม. มีมติรับทราบแนวทางการรณรงค์เพื่อสืบสานคุณค่าทางวัฒนธรรม เนื่องในประเพณีสงกรานต์ พุทธศักราช 2566 ภายใต้แนวคิด “สืบสานสงกรานต์วิถีไทย ร่วมสานใจ สู่สากล” ตามที่กระทรวงวัฒนธรรมเสนอ เพื่อกําหนดแนวทางรณรงค์เพื่อสืบสานประเพณีสงกรานต์ และแนวทางการประชาสัมพันธ์ และเผยแพร่ประเพณีสงกรานต์ในโอกาสที่ไทยเสนอเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก รวมทั้งการดูแลทรัพย์สิน สุขอนามัย และความปลอดภัยของประชาชน ซึ่งเป็นประเด็นที่รัฐบาลให้ความสําคัญเพื่อให้ประชาชนชาวไทยและชาวต่างชาติได้รับความสุข จากประเพณีสงกรานต์นี้
น.ส.ทิพานัน กล่าวว่า แนวทางการรณรงค์ภายใต้แนวคิด “สืบสานสงกรานต์วิถีไทย ร่วมสานใจ สู่สากล” มี 9 ข้อ ดังนี้
1. ขอความร่วมมือหน่วยงานภาครัฐ ภาคเอกชน และประชาชน ร่วมกันจัดกิจกรรมประเพณีสงกรานต์ มุ่งเน้นสืบสานคุณค่าสาระของประเพณีอันดีงาม พร้อมเผยแพร่ประชาสัมพันธ์สู่การรับรู้ของชาวต่างชาติ
2. ส่งเสริมให้จังหวัดต่าง ๆ ใช้พื้นที่จัดกิจกรรมทางศาสนาและวัฒนธรรมในประเพณีสงกรานต์
3. รณรงค์ให้ประชาชนร่วมกันสืบสานคุณค่าสาระและสิ่งที่ควรทําของประเพณีสงกรานต์ เช่น ทําบุญตักบาตร สรงน้ําพระ และขอพรผู้สูงอายุ
4. รณรงค์ให้แต่งกายที่สร้างภาพลักษณ์ความเป็นไทย เช่น ใช้ผ้าไทย ผ้าท้องถิ่น ชุดไทยย้อนยุค หรือชุดสุภาพ เข้าร่วมกิจกรรมเพื่อสร้างการรับรู้ถึงอัตลักษณ์ความเป็นไทยต่อชาวต่างชาติ
5. ขอความร่วมมือหน่วยงานต่าง ๆ สนับสนุนศิลปินพื้นบ้านเพื่อถ่ายทอดมรดกภูมิปัญญาทางวัฒนธรรม และให้เด็ก เยาวชน และประชาชนทั่วไปได้ร่วมกันสืบสานประเพณี
6. หน่วยงานด้านความมั่นคง ความปลอดภัย และด้านบริการประชาชนบังคับใช้กฎหมายอย่างเคร่งครัด เพื่อให้ประชาชนและนักท่องเที่ยวมีความปลอดภัยในชีวิตและทรัพย์สิน
7. ขอความร่วมมือประชาชนที่ใช้ยานพาหนะและใช้ถนนให้ปฏิบัติตามกฎหมาย กฎจราจร อย่างเคร่งครัด
8. การจัดกิจกรรมที่เกี่ยวข้องกับกลุ่ม 608 ให้รักษาตามมาตรการการป้องกันการแพร่ระบาดของโควิด-19 และโรคทางเดินหายใจ เพื่อสุขอนามัยที่ดีของผู้เข้าร่วมงาน
9. ส่งเสริมให้ภาครัฐ เอกชน และประชาชน ได้แลกเปลี่ยนเรียนรู้ประเพณีสงกรานต์ ทั้งในระดับท้องถิ่น ระดับประเทศ และนานาชาติ ในโอกาสที่สงกรานต์ในไทยเป็นรายการตัวแทนมรดกวัฒนธรรมที่จับต้องไม่ได้ของมนุษยชาติที่เข้าสู่การพิจารณาของยูเนสโก
“แนวทาง “สืบสานสงกรานต์วิถีไทย ร่วมสานใจ สู่สากล” นี้จะเป็นการตอกย้ําคุณค่าของประเพณีวัฒนธรรมไทย ที่รัฐบาล พล.อ.ประยุทธ์ จันทร์โอชา นายกรัฐมนตรีผลักดันให้ “สงกรานต์ในไทย” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติที่ของยูเนสโก ซึ่งยูเนสโกจะพิจารณาการขึ้นทะเบียนสงกรานต์ในไทยเป็นรายการตัวแทนมรดกวัฒนธรรมที่จับต้องไม่ได้ของมนุษยชาติภายในเดือนธันวาคม 2566 นี้” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รมว.สุชาติ ร่วมคณะ นายก ลงระนอง เยี่ยมกลุ่มวิสาหกิจชุมชน สร้างงาน สร้างอาชีพ เสริมท่องเที่ยวเชิงธรรมชาติ – สุขภาพฝั่งอันดามัน
วันศุกร์ที่ 17 มีนาคม 2566
17/03/2566
รมว.สุชาติ ร่วมคณะ นายก ลงระนอง เยี่ยมกลุ่มวิสาหกิจชุมชน สร้างงาน สร้างอาชีพ เสริมท่องเที่ยวเชิงธรรมชาติ – สุขภาพฝั่งอันดามัน
รมว.สุชาติ ร่วมคณะ นายก ลงระนอง เยี่ยมกลุ่มวิสาหกิจชุมชน สร้างงาน สร้างอาชีพ เสริมท่องเที่ยวเชิงธรรมชาติ – สุขภาพฝั่งอันดามัน
วันที่16มีนาคม2566นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดระนองเพื่อติดตามการดําเนินงานสําคัญตามนโยบายรัฐบาลรวมทั้งพัฒนาปรับปรุงการขับเคลื่อนโครงการต่างๆให้เป็นไปตามแผนและเป้าหมายที่กําหนดไว้เกิดผลเป็นรูปธรรมต่อประชาชนในพื้นที่ตลอดจนติดตามผลการดําเนินงานการแก้ไขปัญหาการใช้ประโยชน์ที่ดินป่าชายเลนชุมชนเมืองจังหวัดระนองโดยมีนายศักระกปิลกาญจน์ผู้ว่าราชการจังหวัดระนอง ผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานอาสาสมัครแรงงานจ.ระนองหน่วยงานที่เกี่ยวข้องและชาวบ้านในพื้นที่ร่วมต้อนรับณลานอเนกประสงค์เทศบาลเมืองระนองอ.เมืองจ.ระนอง
นายสุชาติกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้ความสําคัญกับการส่งเสริมการประกอบอาชีพแก่กลุ่มวิสาหกิจชุมชนแรงงานนอกระบบผู้สูงอายุและกลุ่มเปราะบางเพื่อให้เกิดการจ้างงานในระดับพื้นที่สอดคล้องกับนโยบายรัฐบาลที่ได้ให้ความสําคัญกับการส่งเสริมต่อยอดการประกอบอาชีพให้แก่พี่น้องประชาชนโดยเฉพาะที่จังหวัดระนองถือเป็นเมืองท่องเที่ยวฝั่งอันดามันที่โดดเด่นด้วยทรัพยากรธรรมชาติที่อุดมสมบูรณ์ทั้งป่าชายเลนบ่อน้ําแร่และทะเลอันดามันจึงมีศักยภาพสามารถดึงดูดนักท่องเที่ยวที่สนใจการท่องเที่ยวเชิงธรรมชาติและสุขภาพได้มากขึ้นทําให้ภาคธุรกิจท่องเที่ยวและบริการกลับมาฟื้นตัวเกิดการจ้างงานซึ่งในส่วนของกระทรวงแรงงานได้ให้ความสําคัญกับการเร่งส่งเสริมการประกอบอาชีพให้แก่ประชาชนในพื้นที่ต่างๆเพื่อสนับสนุนให้เกิดการจ้างงานประชาชนมีทักษะฝีมือมีงานทํามีอาชีพและรายได้ที่มั่นคง
โอกาสเดียวกันนี้รมว.สุชาติยังได้นํานายกรัฐมนตรีเยี่ยมชมบูธของหน่วยงานในสังกัดกระทรวงแรงงานจังหวัดระนองโดยได้พบปะให้กําลังใจกับสมาชิกกลุ่มอาชีพที่มาจัดแสดงผลงานกลุ่มแรกเป็นกลุ่มนวดเพื่อสุขภาพที่ได้รับการสนับสนุนจากสํานักงานจัดหางานจังหวัดระนองตามโครงการขยายโอกาสการมีงานทําให้แก่ผู้สูงอายุและเยี่ยมชมผลงานและกิจกรรมการฝึกอาชีพของกลุ่มวิสาหกิจชุมชนกาแฟผงสําเร็จรูปบ้านไร่ในกลุ่มข้าวไร่ปลายคลองสวัสดิ์กลุ่มแต่งผมสุภาพบุรุษกลุ่มผู้ประกอบการอาหารไทยและกลุ่มนวดฝ่าเท้าเพื่อสุขภาพที่ได้รับการฝึกยกระดับฝีมือตามโครงการส่งเสริมพัฒนาฝีมือแรงงานในอุตสาหกรรมท่องเที่ยวและการบริการจากสถาบันพัฒนาฝีมือแรงงาน44ระนอง
พล.อ.ประยุทธ์ฯและรัฐมนตรีฯสุชาติยังได้พบปะกับหัวหน้าส่วนราชการตัวแทนชุมชนกลุ่มแรงงานนอกระบบชาวบ้านในพื้นที่และให้กําลังใจอาสาสมัครแรงงานของจังหวัดระนองที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทํางานใกล้ชิดกับพี่น้องประชาชนในชุมชนในการนําภารกิจประสานการให้บริการด้านแรงงานเพื่อให้ประชาชนมีงานทํามีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
+++++++++++++++++++
กองเผยแพร่และประชาสัมพันธ์
17มีนาคม2566
รัฐบาลไทย-ข่าวทำเนียบรัฐบาล-ครม. ไฟเขียว “ปรับอัตราเงินตอบแทนใหม่” กำนัน – ผู้ใหญ่บ้าน เพื่อให้สอดคล้องกับสภาพเศรษฐกิจและสังคมปัจจุบัน
วันศุกร์ที่ 17 มีนาคม 2566
ครม. ไฟเขียว “ปรับอัตราเงินตอบแทนใหม่” กํานัน – ผู้ใหญ่บ้าน เพื่อให้สอดคล้องกับสภาพเศรษฐกิจและสังคมปัจจุบัน
.....
ที่ประชุมครม. (14 มี.ค. 66) มีมติเห็นชอบ “ปรับเพิ่มอัตราเงินตอบแทน” ตําแหน่งกํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้านฝ่ายปกครอง และผู้ช่วยผู้ใหญ่บ้านฝ่ายรักษาความสงบ เป็นเงินงบประมาณ จํานวน 4,795.65 ล้านบาท/ปี
.
โดยการปรับปรุงอัตราเงินตอบแทนครั้งนี้ เพื่อให้สอดคล้องกับสภาพเศรษฐกิจ สังคมในปัจจุบัน อีกทั้งค่าตอบแทนเดิมไม่ได้มีการปรับปรุงมาตั้งแต่ปี 60 แบ่งเป็น
.
• แบบปรับฐาน :
.
> กํานัน เงินตอบแทน 12,000 บาท/เดือน (ปรับเพิ่ม 2,000 บาท/เดือน)
> ผู้ใหญ่บ้าน เงินตอบแทน 10,000 บาท/เดือน (ปรับเพิ่ม 2,000 บาท/เดือน)
> แพทย์ประจําตําบล เงินตอบแทน 6,000 บาท/เดือน (ปรับเพิ่ม 1,000 บาท/เดือน)
> สารวัตรกํานัน เงินตอบแทน 6,000 บาท/เดือน (ปรับเพิ่ม 1,000 บาท/เดือน)
> ผู้ช่วยผู้ใหญ่บ้าน ฝ่ายปกครอง เงินตอบแทน 6,000 บาท/เดือน (ปรับเพิ่ม 1,000 บาท/เดือน)
> ผู้ช่วยผู้ใหญ่บ้าน ฝ่ายรักษาความสงบ เงินตอบแทน 6,000 บาท/เดือน (ปรับเพิ่ม 1,000 บาท/เดือน)
.
• แบบขั้นวิ่ง : จากเดิมขั้นละ 200 บาท/ปี ปรับเพิ่มเป็นขั้นละ 300 บาท/ปี กรณีที่ได้ 2 ขั้น จาก 400 บาท/ปี ปรับเป็น 600 บาท/ปี
.
> กํานัน แบบขั้นวิ่งใหม่ 29.13 บาท/เดือน
> ผู้ใหญ่บ้าน 280.15 บาท/เดือน
> แพทย์ประจําตําบล 29.13 บาท/เดือน
> สารวัตรกํานัน 58.26 บาท/เดือน
> ผู้ช่วยผู้ใหญ่บ้าน ฝ่ายปกครอง 618.59 บาท/เดือน
> ผู้ช่วยผู้ใหญ่บ้าน ฝ่ายรักษาความสงบ 191.19 บาท/เดือน
.
อ่านเพิ่มเติม คลิกhttps://www.thaigov.go.th/news/contents/details/66126
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Royal Decree on Cyber Crime Prevention and Suppression takes effect today (March 17, 2023)
วันศุกร์ที่ 17 มีนาคม 2566
17/03/2566
Royal Decree on Cyber Crime Prevention and Suppression takes effect today (March 17, 2023)
Royal Decree on Cyber Crime Prevention and Suppression takes effect today (March 17, 2023)
March 17, 2023, Deputy Government Spokesperson Traisuree Taisaranakul disclosd that the Royal Gazette has published Royal Decree on Cyber Crime Prevention and Suppression, B.E. 2066 (2023), and the law will take effect from today onward.
Prime Minister and Defense Minister Gen. Prayut Chan-o-cha thanked all concerned agencies, i.e., Ministry of Digital Economy and Society, Office of The National Broadcasting and Telecommunications Commission, Ministry of Finance, the Bank of Thailand, the Royal Thai Police, Department of Special Investigation, Anti-Money Laundering Office, the Thai Bankers' Association, and the Government Financial Institutions Association, for this effort to protect the people from all types of cyber scams.
Under the law, the people who fall victims to online scammers may contact hotlines, set up by 15 commercial banks, 24/7 to ensure prompt action against the damage. The law also prescribes punishments of 2-5-year imprisonment, or a maximum 200,000-500,000 baht fine, or both against those opening an account, electronic card, or electronic wallet for other purposes than personal use, or who let others use their SIM card for any illegal purpose.
รัฐบาลไทย-ข่าวทำเนียบรัฐบาล-​“ทิพานัน” เผยไทยกำลังเป็นฮับEVหลัง2ค่ายรถEVสัญชาติจีน เริ่มก่อสร้างโรงงานแล้ว ยัน 8 ปี“พล.อ.ประยุทธ์” ผลงานเด่นยกโมเดลฟื้นสัมพันธ์ไทย-ซาอุดีอาระเบียผลงานชิ้นโบว์แดง โชว์ “เศรษฐา"
วันศุกร์ที่ 17 มีนาคม 2566
17/03/2566
​“ทิพานัน” เผยไทยกําลังเป็นฮับEVหลัง2ค่ายรถEVสัญชาติจีน เริ่มก่อสร้างโรงงานแล้ว ยัน 8 ปี“พล.อ.ประยุทธ์” ผลงานเด่นยกโมเดลฟื้นสัมพันธ์ไทย-ซาอุดีอาระเบียผลงานชิ้นโบว์แดง โชว์ “เศรษฐา"
​“ทิพานัน” เผยไทยกําลังเป็นฮับEV หลัง2ค่ายรถEVสัญชาติจีน เริ่มก่อสร้างโรงงานแล้ว  ยัน 8 ปี “พล.อ.ประยุทธ์” ผลงานเด่น ยกโมเดลฟื้นสัมพันธ์ไทย-ซาอุดีอาระเบียผลงานชิ้นโบว์แดง โชว์ “เศรษฐา”  ชี้เปิดโอกาสทอง 9 ด้านมากกว่าแค่การค้าทั่วไป
วันที่่ 17 มีนาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า นับแต่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานคณะกรรมการส่งเสริมการลงทุน หรือบีโอไอ ได้ผลักดันให้การส่งเสริมการผลิตรถยนต์ไฟฟ้าครอบคลุมการผลิตยานพาหนะไฟฟ้าทุกประเภท รวมทั้งจักรยานยนต์ไฟฟ้า รถสามล้อไฟฟ้า รถโดยสารไฟฟ้า และเรือที่ขับเคลื่อนด้วยพลังงานไฟฟ้าที่ผู้ประกอบการไทยมีศักยภาพ และสามารถพัฒนาต่อยอดเทคโนโลยีในอนาคตได้ ตามมติคณะกรรมการบีโอไอเมื่อวันที่ 4 พฤศจิกายน 2563 ที่ผ่านมา ซึ่งสอดคล้องกับแผนพัฒนาอุตสาหกรรมยานยนต์ไฟฟ้า (Roadmap 30@30) ที่มีเป้าหมายในปี 2573 จะผลิตรถยนต์ไฟฟ้า ร้อยละ 30 ของการผลิตรถยนต์ทั้งหมด
น.ส.ทิพานัน กล่าวว่า ล่าสุด บีโอไอรายงานว่าผู้ผลิตรถEVจากจีนสองค่าย ได้แก่ เนต้า(NETA) และบีวายดี(BYD) ได้วางศิลาฤกษ์ก่อสร้างโรงงานผลิตรถEVในประเทศไทย คาดว่าจะแล้วเสร็จ 1-2 ปีข้างหน้าโรงงานจะแล้วเสร็จ และยังมีค่ายรถจากจีนและยุโรปยื่นขอรับการสนับสนุนอีกหลายค่าย โดยรัฐบาลกําลังเร่งผลักดันมาตรการสนับสนุนรถอีวีเพิ่มเติม หรือมาตรการEV 3.5 ต่อเนื่องจากมาตรการEV 3 ที่จะหมดอายุภายในสิ้นปี 2566 ซึ่งจะทําให้ไทยก้าวสู่ความเป็นฮับอีวีได้ไม่ยาก
ทั้งนี้นโยบายดังกล่าวเป็นที่ชื่นชอบของพี่น้องประชาชน นอกจากกระตุ้นธุรกิจยานยนต์ไฟฟ้าและธุรกิจที่เกี่ยวเนื่อง เกิดการจ้างงาน ถ่ายทอดเทคโนโลยีแล้ว เมื่อมีการผลิตที่มากขึ้นในไทย จะทําให้ราคาถูกลง ประชาชนสามารถเข้าถึงได้ง่ายขึ้นและลดมลพิษ โดยเฉพาะฝุ่น PM2.5ได้ในระยะยาว
“นโยบายนี้เป็นอีกหนึ่งนโยบายที่ประชาชนสนใจให้การตอบรับที่ดี ประกอบกับตลอดระยะเวลา 8 ปีที่ผ่านมาพล.อ.ประยุทธ์ พลิกฟื้นเศรษฐกิจ มุ่งพัฒนาโครงสร้างเศรษฐกิจ ควบคู่ไปกับความรับผิดชอบต่อสิ่งแวดล้อม ตามแนวทาง BCG โมเดล และบุกเบิกอุตสาหกรรมใหม่ที่ก้าวทันเทคโนโลยี ที่สําคัญคือการฟื้นความสัมพันธ์ทางการทูต 30 ปี กับซาอุดีอาระเบียที่เป็นผลงานชิ้นโบว์แดงของพล.อ.ประยุทธ์ นําไปสู่ความสัมพันธ์ในหลายมิติทั้งการค้าทั่วไป มีทั้งการลงทุนและแรงงาน ส่วนที่ นายเศรษฐา ทวีสิน ประธานที่ปรึกษาหัวหน้าครอบครัวเพื่อไทย ระบุผู้นําต้องเจรจาค้าขายกับต่างประเทศด้วยตนเอง เป็นสิ่งที่พล.อ.ประยุทธ์ทําอยู่แล้ว ทําอยู่และทําต่อไป โดยเฉพาะกับซาอุดีอาระเบียนั้นไม่เพียงได้ในมิติการค้าระหว่างสองประเทศ แต่ยังเปิดโอกาสทอง 9 ด้าน ทั้งการท่องเที่ยว พลังงาน แรงงาน อาหาร สุขภาพ ด้านความมั่นคง การศึกษาศาสนา การค้าการลงทุน และกีฬา ที่พล.อ.ประยุทธ์ดําเนินการอยู่ตลอด”น.ส.ทิพานัน กล่าว
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตร Approach Control Surveillance : APS รุ่นที่ 73
วันศุกร์ที่ 17 มีนาคม 2566
สถาบันการบินพลเรือน จัดพิธีมอบประกาศนียบัตรหลักสูตร Approach Control Surveillance : APS รุ่นที่ 73
...
สถาบันการบินพลเรือน จัดพิธีมอบประกาศนียบัตรหลักสูตร Approach Control Surveillance : APS รุ่นที่ 73
นางสาวภัคณัฏฐ์ มากช่วย ผู้ว่าการสถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตร หลักสูตร Approach Control Surveillance : APS รุ่นที่ 73 โดยมีผู้บริหาร คณาจารย์ ร่วมเป็นเกียรติในพิธี
สําหรับหลักสูตรดังกล่าว ดําเนินการฝึกอบรมตั้งแต่วันที่ 16 มกราคม - 17 มีนาคม 2566 มีผู้เข้ารับการฝึกอบรมทั้งสิ้น 6 คน เป็นทุนส่วนตัวชาวมองโกเลีย และทุนรัฐบาลชาวบังคลาเทศ เมื่อวันที่ 17 มีนาคม 2566 ณ สบพ. กรุงเทพฯ